Ukrainiečių šeimos, auginančios mokyklinio amžiaus vaikus, kurie Lietuvoje pradės lankyti mokyklą ir mokytis pagal priešmokyklinio ar bendrojo ugdymo programas, turi teisę į nemokamą maitinimą mokykloje. **Dėl nemokamo maitinimo** **galima kreiptis tiesiogiai į mokyklos administraciją**. Pateikiant prašymą mokytis mokykloje, kartu gali būti pateiktas ir prašymas gauti nemokamą maitinimą. Prie prašymo turi būti užpildyta SP-1 forma (duomenys apie šeimos narius). Užpildytą nuskenuotą prašymą ir SP-1 formą pateikti socialinės paramos skyriui el.p. soc\_parama@alytus.lt

Papildoma informacija.

Priešmokyklinukams, pirmokams ir antrokams nemokamas maitinimas mokykloje skiriamas nevertinant šeimos pajamų be atskiro kreipimosi, o parama mokinio reikmenims įsigyti ir nemokamas maitinimas 3–12 klasių mokiniams – vertinant šeimos pajamas. Daugeliu atvejų iš karo zonos Ukrainoje pasitraukusių šeimų pajamų šaltinis pasikeitė, todėl turėtų būti vertinamos einamojo mėnesio pajamos, kurių, dažnu atveju, jie neturės (pvz., jeigu šeima, atvykusi į Lietuvą, kreipimosi mėnesį neturi pajamų, nemokamas maitinimas skiriamas pagal nulines pajamas).